NEWS รายได้โต-ต้นทุนลด หนุนงบปี 64 พลิกกำไร 97 ลบ.
NEWS รายงานงบปี 64 พลิกมีกำไร 97.27 ลบ. จากปีก่อนขาดทุน 37.81 ลบ. รับรายได้ขาย-บริการโต ขณะที่ต้นทุนปรับตัวลดลง เมื่อเทียบกับช่วงเดียวกันของปีก่อน
NEWS รายงานงบปี 64 พลิกมีกำไร 97.27 ลบ. จากปีก่อนขาดทุน 37.81 ลบ. รับรายได้ขาย-บริการโต ขณะที่ต้นทุนปรับตัวลดลง เมื่อเทียบกับช่วงเดียวกันของปีก่อน
25 ก.พ. 2565

บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS รายงานผลการดำเนินงานงวดปี 2564 มีกำไรสุทธิ ดังนี้

โดยปี 2564 บริษัทฯ และบริษัทย่อยมีรายได้จากการขายและบริการรวมจำนวน 93.05 ล้านบาทเมื่อเทียบกับปีก่อน ซึ่งมีรายได้รวม 122.51 ล้านบาท ลดลง 29.46 ล้านบาท คิดเป็นร้อยละ 24.05 และมีรายได้ดอกเบี้ยรับและรายได้อื่นๆ รวม 7.74 ล้านบาท ลดลง 17.21 ล้านบาท จากปีก่อน คิดเป็นร้อยละ 68.98 นอกจากนี้ในปี 2564 ยังมีกําไรจากการจำหน่ายเงินลงทุนในบริษัทย่อยและบริษัทร่วมจำนวน 184.79 ล้านบาท
อีกทั้งปี 2564 บริษัทฯและบริษัทย่อยมีต้นทุนขายและบริการรวมจำนวน 57.12 ล้านบาท เมื่อเปรียบเทียบกับปีก่อน ซึ่งมีจำนวน 96.16 ล้านบาท ลดลง 39.04 ล้านบาท คิดเป็นร้อยละ 40.60 ค่าใช้จ่ายในการดําเนินงานรวมจำนวน 88.40 ล้านบาทเมื่อเทียบกับปีก่อนจำนวน 108.48 ล้านบาท ลดลง 20.08 ล้านบาท คิดเป็นร้อยละ 18.51 โอนกลับขาดทุนจากการด้อยค่าสินทรัพย์จำนวน 0.71 ล้านบาท เมื่อเทียบกับปีก่อนจำนวน 21.17 ล้านบาท ลดลง 20.46 ล้านบาทคิดเป็นร้อยละ 96.65 บริษัทฯ มีการรับรู้ส่วนแบ่งขาดทุนจากเงินลงทุนในบริษัทร่วมจำนวน 41.21 ล้านบาทและต้นทุนทางการเงินรวม 0.91 ล้านบาท ในปีปัจจุบัน
นอกจากนี้ในปี 2564 มีผลขาดทุนจากการดําเนินงานที่ยกเลิกจำนวน 1.22 ล้านบาททำให้บริษัทฯมีกําไรจากการ ดําเนินงานสำหรับปี 2564 เป็นจำนวนเงิน 97.27 ล้านบาท เมื่อเทียบกับปีก่อน ซึ่งมีขาดทุนจากการดําเนินงานสำหรับปีจำนวน 37.81 ล้านบาทโดยมีกําไรจากการดําเนินงานเพิ่มขึ้น 135.08 ล้านบาท คิดเป็นร้อยละ 357.26